ΑΠΟΦΑΣΕΙΣ
Αριθμ. απόφ. 194/21.3.2025
Τροποποίηση του Κανονισμού Διδακτορικών
Σπουδών του Παιδαγωγικού Τμήματος Δημοτικής Εκπαίδευσης του Εθνικού και Καποδιστρια-
κού Πανεπιστημίου Αθηνών.
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των ΑΕΙ με την κοινωνία
και λοιπές διατάξεις» (Α’ 141) και ειδικότερα τα άρθρα 90
έως και 97 αυτού,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 "Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις"» (Α’ 141) για την
οργάνωση και λειτουργία προγραμμάτων μεταπτυχιακών σπουδών και λοιπά θέματα,
3. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
4. την υπ’ αρ. 1432/20-1-2023 (Β’ 392) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του Ε.Κ.Π.Α.,
5. την υπ’ αρ. 666/27-03-2018 (Β’ 1394) απόφαση της
Συγκλήτου του Ε.Κ.Π.Α. με την οποία εγκρίθηκε ο Κανονισμός Διδακτορικών Σπουδών του Παιδαγωγικού
Τμήματος Δημοτικής Εκπαίδευσης του Ε.Κ.Π.Α.
6. Το απόσπασμα πρακτικών της Συνέλευσης του
Παιδαγωγικού Τμήματος Δημοτικής Εκπαίδευσης του
Ε.Κ.Π.Α. (4η συνεδρίαση, 21-11-2024).
7. Το απόσπασμα πρακτικού της Συγκλήτου του
Ε.Κ.Π.Α. (8η συνεδρία, 26-02-2025).
8. Το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Την τροποποίηση του Κανονισμού Διδακτορικών
Σπουδών του Παιδαγωγικού Τμήματος Δημοτικής Εκπαίδευσης του Εθνικού και Καποδιστριακού Πανεπιστημίου
Αθηνών ως ακολούθως:
Άρθρο 1
Οργάνωση διδακτορικών σπουδών
1.1 Οι διδακτορικές σπουδές του Παιδαγωγικού Τμήματος Δημοτικής Εκπαίδευσης του Εθνικού και Καπο-
διστριακού Πανεπιστημίου Αθηνών οργανώνονται και
λειτουργούν σύμφωνα με την ισχύουσα νομοθεσία και
τις διατάξεις του παρόντος Κανονισμού. Οι διατάξεις
του Κανονισμού Διδακτορικών Σπουδών εξειδικεύουν
και συμπληρώνουν το ισχύον νομοθετικό πλαίσιο που
διέπει τις διδακτορικές σπουδές και ενσωματώνουν τις
σχετικές αποφάσεις των αρμόδιων συλλογικών οργάνων
Παιδαγωγικού Τμήματος Δημοτικής Εκπαίδευσης.
1.2 Τα προγράμματα σπουδών γ’ κύκλου αποσκοπούν
στην προαγωγή της πρωτότυπης επιστημονικής έρευνας και στην ουσιαστική συνεισφορά στην εξέλιξη της
γνώσης τουλάχιστον σε έναν (1) επιστημονικό κλάδο και
οδηγούν στην απόκτηση διδακτορικού διπλώματος μετά
την εκπόνηση και την επιτυχή υποστήριξη διδακτορικής
διατριβής. Περιλαμβάνουν την υποχρεωτική εκπόνηση
διδακτορικής διατριβής σε αντικείμενο που σχετίζεται
με την επιστημονική περιοχή του Τμήματος.
1.3 Η διδακτορική διατριβή αποτελεί πρωτότυπη ερευνητική εργασία, που πρέπει να περιλαμβάνει αξιόλογα
ερευνητικά συμπεράσματα και να περιέχει στοιχεία τα
οποία προάγουν την επιστήμη. Το Διδακτορικό Δίπλωμα είναι ανώτατη ακαδημαϊκή διάκριση, γι’ αυτό πρέπει
να είναι επιπέδου και ποιότητας που εξασφαλίζουν την
αναγνώριση του/της κατόχου του από την επιστημονική
κοινότητα, όχι μόνο στον εθνικό αλλά και στο διεθνή
χώρο.
Άρθρο 2
Όργανα
2.1 Τα όργανα διοίκησης των Διδακτορικών Σπουδών
όπως προβλέπονται από την ισχύουσα νομοθεσία είναι: α) η Σύγκλητος του Ιδρύματος β) η Συνέλευση του
Τμήματος.
2.2 Η Γραμματεία του Τμήματος υποστηρίζει γραμματειακά και διοικητικά τις διδακτορικές σπουδές (προκή-
ρυξη, εγγραφές, τήρηση αρχείου κ.ά.).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1673
08.04.2025 13:13:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
α) Η Σύγκλητος του Ιδρύματος
Είναι το αρμόδιο όργανο για τα θέματα ακαδημαϊκού,
διοικητικού, οργανωτικού και οικονομικού χαρακτήρα
των Δ.Σ.. Επίσης, η Σύγκλητος ασκεί όσες αρμοδιότητες
σχετικά με τις Διδακτορικές Σπουδές δεν ανατίθενται
από το νόμο ειδικώς σε άλλα όργανα.
β) Η Συνέλευση του Τμήματος
Η Συνέλευση απαρτίζεται από τον/την Πρόεδρο και
τον/την Αναπληρωτή Πρόεδρο του Τμήματος, τα μέλη
Δ.Ε.Π. και από εκπροσώπους φοιτητών (προπτυχιακών μεταπτυχιακών και υποψηφίων διδακτόρων) και μελών
Ε.Ε.Π, Ε.ΔΙ.Π. και Ε.Τ.Ε.Π του Τμήματος. Η Συνέλευση είναι
το μόνο αρμόδιο όργανο για να καταρτίζει και να υποβάλλει στη Σύγκλητο του Εθνικού και Καποδιστριακού
Πανεπιστημίου Αθηνών προτάσεις για τη σύνταξη και
την τροποποίηση ή αναθεώρηση των Διδακτορικών
Σπουδών του Τμήματος και έχει όλες τις αρμοδιότητες
που προβλέπονται από την κείμενη νομοθεσία και καταγράφονται στον παρόντα Κανονισμό. Ειδικότερα η
Συνέλευση έχει τις εξής αρμοδιότητες:
i. Καθορίζει τα γνωστικά πεδία και τον αριθμό εισακτέων ανά πεδίο ανά ακαδημαϊκό έτος, καθώς και τις
διαδικασίες επιλογής των υποψήφιων διδακτόρων όπως
αυτές προβλέπονται από ισχύουσα νομοθεσία και τον
παρόντα Κανονισμό.
ii. Ορίζει τον επιβλέποντα καθηγητή, τα μέλη των τριμελών συμβουλευτικών επιτροπών για την εκπόνηση
διδακτορικών διατριβών και τα μέλη των επταμελών
εξεταστικών επιτροπών για την κρίση των διδακτορικών
διατριβών, όπως ορίζει η ισχύουσα νομοθεσία.
iii. Εγκρίνει τις ερευνητικές προτάσεις εκπόνησης διδακτορικών διατριβών.
iv. Εγκρίνει τις ετήσιες εκθέσεις προόδου.
v. Ορίζει τη γλώσσα συγγραφής της διδακτορικής διατριβής.
vi. Διαπιστώνει την επιτυχή ολοκλήρωση εκπόνησης
και συγγραφής της διατριβής προκειμένου να απονεμηθεί το Διδακτορικό Δίπλωμα και αναγορεύει σε διδάκτο-
ρες τους/τις υποψήφιους/ες διδάκτορες.
vii. Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος Κανονισμού.
Άρθρο 3
Προκήρυξη θέσεων υποψηφίων διδακτόρων
3.1 Οι θέσεις για εγγραφή υποψήφιων διδακτόρων
προκηρύσσονται από τη Συνέλευση Τμήματος με την
εξής διαδικασία:
Α) Κατά τη διάρκεια του εαρινού εξαμήνου κάθε ακαδημαϊκού έτους, η Συνέλευση του Τμήματος ύστερα από
εισήγηση των Τομέων, καθορίζει τον αριθμό των υποψηφίων διδακτόρων για το επόμενο ακαδημαϊκό έτος.
Οι Τομείς στην εισήγησή τους προς τη Συνέλευση καθορίζουν τα γνωστικά αντικείμενα στα οποία θα γίνουν
δεκτοί υποψήφιοι για εκπόνηση διδακτορικής διατριβής.
Η Συνέλευση συγκεντρώνει τις προτάσεις των Τομέων,
αποφασίζει και δημοσιοποιεί δύο φορές το χρόνο, τον
Μάιο και τον Νοέμβριο, τις σχετικές προκηρύξεις για την
πρόσκληση εκδήλωσης ενδιαφέροντος προς εκπόνηση
διδακτορικής διατριβής σε κάθε πρόσφορο ηλεκτρονικό
ή έντυπο μέσο και ιδιαίτερα στις ανακοινώσεις της ιστοσελίδας του Τμήματος και του Ιδρύματος.
Β) Στην προκήρυξη αναγράφεται ο αριθμός των υποψηφίων διδακτόρων που θα δεχτεί το Τμήμα και το γνωστικό
αντικείμενο, οι ημερομηνίες και η ακριβής διεύθυνση στην
οποία θα υποβληθούν οι αιτήσεις συμμετοχής, καθώς και
όλα τα απαραίτητα δικαιολογητικά που συνυποβάλλονται
με τη σχετική αίτηση. Οι αιτήσεις των υποψηφίων διδακτόρων και τα απαιτούμενα δικαιολογητικά υποβάλλονται
στη Γραμματεία του Τμήματος. Η Γραμματεία ελέγχει αν οι
υποψήφιοι έχουν τα τυπικά προσόντα συμμετοχής, όπως
αυτά προβλέπονται από την ισχύουσα νομοθεσία και τον
παρόντα Κανονισμό και διαβιβάζει στη Συνέλευση τις αιτήσεις των υποψηφίων, μαζί με τα δικαιολογητικά που
έχουν υποβληθεί για αξιολόγηση.
Άρθρο 4
Επιλογή Υποψηφίων Διδακτόρων
4.1 Δικαίωμα υποβολής αίτησης για την εγγραφή σε
πρόγραμμα διδακτορικών σπουδών έχει όποιος/α είναι
κάτοχος μεταπτυχιακού διπλώματος που έχει χορηγηθεί
από Ανώτατο Εκπαιδευτικό Ίδρυμα (Α.Ε.Ι.) της ημεδαπής
ή αλλοδαπής ή απόφοιτος/η προπτυχιακού προγράμματος σπουδών Α.Ε.Ι. της ημεδαπής ή αλλοδαπής, η επι-
τυχής ολοκλήρωση του οποίου οδηγεί στη χορήγηση
ενιαίου και αδιάσπαστου τίτλου σπουδών σύμφωνα με
την κείμενη νομοθεσία.
4.2 Οι υποψήφιοι/ες για την εκπόνηση διδακτορικής
διατριβής θα πρέπει να έχουν τα παρακάτω απαιτούμενα
δικαιολογητικά:
1. Πτυχίο Ελληνικού Α.Ε.Ι. ή ομοταγούς Πανεπιστημίου
της αλλοδαπής αναγνωρισμένο από το Δ.Ο.Α.Τ.Α.Π.
2. Μεταπτυχιακό Δίπλωμα Ελληνικού Α.Ε.Ι. ή ομοταγούς Πανεπιστημίου της αλλοδαπής αναγνωρισμένο
από το Δ.Ο.Α.Τ.Α.Π. σε αντίστοιχο ή συναφές γνωστικό
αντικείμενο των μελών ΔΕΠ του Τμήματος.
3. Γνώση μιας διεθνούς ξένης γλώσσας από αυτές της
Ε.Ε σε επίπεδο τουλάχιστον Β2. Η επάρκεια της ξένης
γλώσσας πιστοποιείται ως εξής:
α) Με αναγνωρισμένο πιστοποιητικό γνώσης ξένων
γλωσσών, όπως αποτυπώνεται από το Α.Σ.Ε.Π,
β) με πτυχίο, προπτυχιακό ή μεταπτυχιακό δίπλωμα
ή διδακτορικό δίπλωμα οποιουδήποτε ξενόγλωσσου
πανεπιστημίου αναγνωρισμένου από το Δ.Ο.Α.Τ.Α.Π.,
γ) με πτυχίο Ξένης Γλώσσας και Φιλολογίας ή Πτυχίο
Ξένων Γλωσσών Μετάφρασης και Διερμηνείας ΑΕΙ της
ημεδαπής ή αντίστοιχο και ισότιμο σχολών της αλλοδαπής,
δ) με Απολυτήριο τίτλο ισότιμο των ελληνικών σχολείων Δευτεροβάθμιας Εκπαίδευσης, εφόσον έχει απο-
κτηθεί μετά από κανονική φοίτηση τουλάχιστον έξι ετών
στην αλλοδαπή.
4.3 Ειδικότερα, οι υποψηφιότητες για την εκπόνηση
διδακτορικής διατριβής υποβάλλονται δύο φορές τον
χρόνο κάθε Νοέμβριο και Μάιο με βάση την απόφαση της Συνέλευσης. Ο/Η υποψήφιος/α υποβάλλει στη
Γραμματεία του Τμήματος τα παρακάτω απαιτούμενα
δικαιολογητικά:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
i. Έντυπη αίτηση (αναρτημένη στον ιστότοπο του Τμήματος). Στην αίτηση αναγράφονται: α) ο προτεινόμενος
τίτλος στην ελληνική και αγγλική γλώσσα, β) η γλώσσα
εκπόνησης της Διδακτορικής Διατριβής (ελληνική ή αγγλική), γ) ο προτεινόμενος/η ως επιβλέπων/ουσα της δι-
δακτορικής διατριβής και δ) τεκμηριωμένη επιστημονική
πρόταση-προσχέδιο διδακτορικής διατριβής.
ii. Φωτοτυπία αστυνομικής ταυτότητας/διαβατηρίου.
iii. Αναλυτικό Βιογραφικό σημείωμα.
iv. Πιστοποιητικά αναλυτικής βαθμολογίας προπτυχιακών και μεταπτυχιακών σπουδών.
v. Αντίγραφο πτυχίου/διπλώματος.
vi. Βεβαιώσεις ισοτιμίας και αντιστοιχίας από το
Δ.Ο.Α.Τ.Α.Π., όπου απαιτούνται*.
vii. Αντίγραφο μεταπτυχιακών τίτλων σπουδών
viii. Αποδεικτικά γνώσης ξένων γλωσσών.
ix. Συστατικές επιστολές, αν υπάρχουν.
x. Αντίγραφο διπλωματικής εργασίας σε ψηφιακή ή
έντυπη μορφή
Επιστημονικές δημοσιεύσεις, αν υπάρχουν.
δαπής, που δεν προσκομίζουν πιστοποιητικό αναγνώρισης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια
να διαπιστώσει εάν ένα ίδρυμα της αλλοδαπής ή ένας
τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.4 Το προσχέδιο διδακτορικής διατριβής του/της
υποψηφίου/ας κατατίθεται με την αίτηση για την εκπόνηση της διδακτορικής διατριβής και η έκτασή της
δεν υπερβαίνει τις 3000 λέξεις στην ελληνική ή αγγλική
γλώσσα. Ειδικότερα, ακολουθεί τη δομή των διεθνών
ερευνητικών κανόνων και περιλαμβάνει: α) Ξεκάθαρο
ερευνητικό ερώτημα, καθώς και την ερευνητική μέθοδο
που θα ακολουθηθεί προκειμένου να απαντηθεί το ερώτημα αυτό β) Αναδεικνύεται η πρωτοτυπία και η σημασία
του ερωτήματος γ) εξηγείται με ποιον τρόπο το θέμα που
θα ερευνηθεί, προσθέτει, αναπτύσσει (ή αμφισβητεί) την
υπάρχουσα βιβλιογραφία στο συγκεκριμένο πεδίο στο
οποίο εμπίπτει η εργασία.
Άρθρο 5
Διαδικασία επιλογής υποψηφίων διδακτόρων
5.1 Η Συνέλευση του Τμήματος, ορίζει τις τριμελείς
επιτροπές αξιολόγησης ανάλογα με την κατηγορία των
γνωστικών αντικειμένων που έχουν προκηρυχθεί. Κάθε
τριμελής επιτροπή, αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψήφιους
σε συνέντευξη. Κατόπιν υποβάλλουν στη Συνέλευση του
Τμήματος αναλυτικό υπόμνημα, στο οποίο αναγράφονται οι λόγοι για τους οποίους κάθε υποψήφιος πρέπει ή
δεν πρέπει να γίνει δεκτός, και ορίζουν τον επιβλέποντα,
εφόσον αυτός δεν έχει προταθεί από τον υποψήφιο. Η
Συνέλευση του Τμήματος, αφού λάβει τη γνώμη του προτεινόμενου επιβλέποντος, τη συνεκτιμά με το υπόμνημα
της επιτροπής και εγκρίνει ή απορρίπτει αιτιολογημένα
την αίτηση του υποψήφιου.
Ειδικότερα ακολουθούνται τα παρακάτω στάδια αξιολόγησης:
1ο Στάδιο: Αξιολόγηση Φακέλου Υποψηφιότητας
Στο αρχικό στάδιο, η τριμελής εξεταστική επιτροπή εξετάζει και αξιολογεί τον φάκελο του/της υποψήφιου/ας.
Στην αξιολόγηση λαμβάνονται υπόψη οι σπουδές, η
εργασιακή εμπειρία, οι ειδικές γνώσεις, οι δημοσιεύσεις, οι ανακοινώσεις και η προηγούμενη ερευνητική
δραστηριότητα, όπως παρουσιάζονται στον φάκελο
υποψηφιότητας.
2ο Στάδιο: Αξιολόγηση Ερευνητικής Πρότασης.
Σε αυτό το στάδιο, η τριμελής εξεταστική επιτροπή
αξιολογεί την ερευνητική πρόταση του/της υποψήφιου/
ας. Η πρόταση περιλαμβάνει:
• Τη σημασία και τη σκοπιμότητα της έρευνας.
• Τα κίνητρα για την επιλογή του συγκεκριμένου θέματος.
• Το θεωρητικό πλαίσιο της έρευνας.
• Τη μεθοδολογική προσέγγιση.
• Τον μεθοδολογικό σχεδιασμό.
• Τους στόχους και τα ερευνητικά ερωτήματα.
• Τη διαδικασία επιλογής δείγματος.
• Τη μέθοδο ανάλυσης των δεδομένων.
• Τα αναμενόμενα αποτελέσματα.
• Το χρονοδιάγραμμα υλοποίησης της έρευνας.
3ο Στάδιο: Διαδικασία Συνέντευξης
Η συνέντευξη διενεργείται από την τριμελή εξεταστική επιτροπή σε προκαθορισμένη ημερομηνία και ώρα.
Σε αυτήν, αξιολογούνται η συνολική συγκρότηση και η
επιστημονική επάρκεια του/της υποψήφιου/ας, καθώς
και το κίνητρο και το ενδιαφέρον του/της για την εκπόνηση της διδακτορικής διατριβής. Κατά τη διαδικασία,
κάθε μέλος της επιτροπής αξιολογεί τον/την υποψήφιο/α
ξεχωριστά.
5.2 Στην τελική αξιολόγηση συνεκτιμώνται: α) Ο βαθμός του φακέλου σε ποσοστό 25%, β) η παρουσίαση της
ερευνητικής πρότασης 25% (και γ) ο βαθμός της συνέντευξης (που είναι ο μέσος όρος των τριών εξεταστών
της επιτροπής) σε ποσοστό 50%.
Η βάση εισαγωγής για Διδακτορικές Σπουδές δεν θα
πρέπει να είναι μικρότερη του 60%.
Η βάση εισαγωγής είναι ο μέσος όρος των τριών εξεταστών της τριμελούς επιτροπής και προκύπτει από τη
διαδικασία αξιολόγησης του φακέλου, της συνέντευξης
και της παρουσίασης της ερευνητικής πρότασης. Τέλος,
συντάσσεται από την τριμελή εξεταστική επιτροπή εισηγητική έκθεση αναφορικά με τη διαδικασία και την
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
επιλογή ή μη του/της υποψήφιου/ας (στο υπόμνημα της
οποίας αναγράφεται και ο προτεινόμενος επιβλέπων/
ουσα, εφόσον αυτός δεν έχει προταθεί από τον υποψήφιο). Η εισηγητική έκθεση κατατίθεται στη Γραμματεία
του Τμήματος, εγκρίνεται από τη Συνέλευση του Τμήματος και δημοσιοποιείται στον/στην ενδιαφερόμενο/η.
Για την έγκριση ή απόρριψη του/της υποψηφίου/φίας
η Συνέλευση του Τμήματος λαμβάνει υπόψη τη γνώμη
του προτεινόμενου/ης επιβλέποντος/ουσας, η οποία
συνεκτιμάται με την εισηγητική έκθεση της τριμελούς
εξεταστικής επιτροπής. Στην εγκριτική απόφαση της
Συνέλευσης του Τμήματος ορίζεται και η γλώσσα συγγραφής της διδακτορικής διατριβής.
Άρθρο 6
Επίβλεψη Διδακτορικής Διατριβής
6.1 Έπειτα από την ολοκλήρωση της διαδικασίας επιλογής υποψηφίων διδακτόρων ανατίθεται με απόφαση
της Συνέλευσης στον προτεινόμενο επιβλέποντα/ουσα
η επίβλεψη της διδακτορικής διατριβής, και ορίζονται
τα μέλη της τριμελούς συμβουλευτικής επιτροπής (στην
οποία μετέχουν ο επιβλέπων/ουσα και άλλα 2 μέλη), που
πλαισιώνει και υποστηρίζει την εκπόνηση και τη συγγραφή της διδακτορικής διατριβής. Από την τριμελή συμ-
βουλευτική επιτροπή αποκλείονται μέχρι και δευτέρου
βαθμού συγγενείς του/της ενδιαφερόμενου/ης.
Η ημερομηνία ορισμού της Τριμελούς Συμβουλευτικής
Επιτροπής θεωρείται και ως ημερομηνία έναρξης της
εκπόνησης της διδακτορικής διατριβής.
Ο στόχος της επίβλεψης μιας διδακτορικής διατριβής
είναι συμβουλευτικός για όλα τα θέματα που σχετίζονται
με την εκπόνηση της διδακτορικής διατριβής.
6.2 Στην Τριμελή συμβουλευτική επιτροπή δύνανται
να συμμετέχουν ως μέλη:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
6.3 Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει
τον έναν (1). Η τριμελής συμβουλευτική επιτροπή είναι
αρμόδια για την υποστήριξη του υποψήφιου διδάκτορα κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της. Ο/Η επιβλέπων/ουσα και τα μέλη της
συμβουλευτικής επιτροπής δεν δικαιούνται αμοιβής ή
άλλης αποζημίωσης για την υποστήριξη της εκπόνησης
της διδακτορικής διατριβής.
Στην τριμελή συμβουλευτική επιτροπή μετέχει τουλάχιστον ένα (1) μέλος Δ.Ε.Π. από τις τρεις πρώτες βαθμίδες
του Παιδαγωγικού Τμήματος Δημοτικής Εκπαίδευσης.
Ο/η επιβλέπων/ουσα καθηγητής/τρια συνεργάζονται
με τον/την υποψήφια διδάκτορα σε τακτά χρονικά διαστήματα που ορίζει ο επιβλέπων/ουσα ενθαρρύνοντας
και υποστηρίζοντας την πορεία της διδακτορικής έρευνας. Οι υποψήφιοι/ες διδάκτορες ενθαρρύνονται από
τους επιβλέποντες να συμμετέχουν ενεργά με ανακοινώσεις σε επιστημονικά συνέδρια και με δημοσιεύσεις των
ερευνητικών τους δεδομένων σε έγκριτα περιοδικά με
στόχο τη δημοσιοποίηση της ερευνητικής τους δραστηριότητας. Ειδικότερα, ο/η επιβλέπων/ουσα καθηγητής/
τρια:
α) Καθοδηγεί τον/την υποψήφιο/α αναφορικά με τη
φύση της έρευνας, τα προσδοκώμενα αποτελέσματα και
τις απαιτήσεις της ερευνητικής διαδικασίας στο επίπεδο
του σχεδιασμού, της ερευνητικής μεθοδολογίας, της βιβλιογραφίας και των πηγών. Ο/η επιβλέπων/ουσα καθη-
γητής/τρια δύναται να ζητήσει από τον/την υποψήφιο/α
να παρακολουθήσει προσφερόμενα μαθήματα του Τμήματος ή άλλων Τμημάτων (προπτυχιακού και μεταπτυ-
χιακού κύκλου σπουδών) σχετικά με τη θεματολογία ή
ενότητες της θεματολογίας της διδακτορικής διατριβής,
β) διατηρεί επαφή μέσω τακτικών συναντήσεων με
τον/την υποψήφιο/α διδάκτορα,
γ) παρέχει λεπτομερείς συμβουλές σχετικά με τις απαιτούμενες ημερομηνίες ολοκλήρωσης των διαδοχικών
σταδίων της έρευνας,
δ) διατηρεί ηλεκτρονικό αρχείο με τα κείμενα της εκπονούμενης διδακτορικής διατριβής και
ε) φροντίζει ο/η υποψήφιος/α διδάκτορας να αναπτύξει το ερευνητικό του/της έργο σε μαθήματα προπτυχι-
ακού και μεταπτυχιακού κύκλου σπουδών, σε ημερίδες,
συνέδρια, κ.λπ.
6.4 Αν για οποιονδήποτε λόγο ο/η επιβλέπων/ουσα
εκλείψει ή διαπιστωμένα αδυνατεί να τελέσει χρέη επιβλέποντος/ουσας για μεγάλο χρονικό διάστημα κατά
τα ειδικότερα οριζόμενα στον Κανονισμό Διδακτορικών
Σπουδών, η Συνέλευση του Τμήματος, εκτιμώντας τις
περιστάσεις, αναθέτει σε άλλον/άλλη την επίβλεψη της
διδακτορικής διατριβής, ύστερα από αίτηση του/της
υποψήφιου/ας διδάκτορα και τη σύμφωνη γνώμη του/
της προτεινόμενου/ης επιβλέποντος/ουσας. Διαφορετικά αναθέτει την επίβλεψη σε ένα από τα άλλα δύο μέλη
της τριμελούς συμβουλευτικής επιτροπής, ακόμη και
καθ’ υπέρβαση του μέγιστου αριθμού υποψήφιων διδακτόρων που μπορεί να επιβλέπεται από τον/την επιβλέ-
ποντα/ουσα, σύμφωνα με όσα ορίζονται στον παρόντα
Κανονισμό Διδακτορικών Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
Σε περίπτωση αντικατάστασης επιβλέποντος/ουσας
ή μελών της τριμελούς συμβουλευτικής επιτροπής να
αναφέρεται στο εσώφυλλο της διδακτορικής διατριβής,
η αρχική σύνθεση της επιτροπής πριν από την αντικατάστασή τους και στη συνέχεια να μνημονεύεται η αντικα-
τάσταση του/της επιβλέποντος/ουσας ή των μελών της
τριμελούς και να αναφέρεται η σύνθεση της επταμελούς
εξεταστικής επιτροπής.
Αν ο/η επιβλέπων/ουσα ή μέλος της τριμελούς συμβουλευτικής επιτροπής μετακινηθεί σε άλλο Τμήμα του
ιδίου ή άλλου Ανώτατου Εκπαιδευτικού Ιδρύματος (Α.Ε.Ι.)
ή αφυπηρετήσει, δύναται να συνεχίσει να κατέχει την
ιδιότητα του επιβλέποντος της διδακτορικής διατριβής,
εφόσον συναινεί, και ο τίτλος απονέμεται από το Παιδαγωγικό Τμήμα Δημοτικής Εκπαίδευσης του Εθνικού και
Καποδιστριακού Πανεπιστημίου Αθηνών όπου ξεκίνησε
η εκπόνηση της διατριβής.
Σύμφωνα με τον παρόντα Κανονισμό τα μέλη Δ.Ε.Π.
του Τμήματος δεν δύναται να επιβλέπουν περισσότερες
από οκτώ (8) διδακτορικές διατριβές.
Άρθρο 7
Διδακτορική Διατριβή με Συνεπίβλεψη
7.1 Το Τμήμα στο πλαίσιο της εκπόνησης των διδακτορικών διατρίβων προσφέρεται σε συνεργασίες για
την από κοινού επίβλεψη των διδακτορικών διατριβών
με ένα (1) ή περισσότερα Τμήματα του ιδίου ή άλλου
Α.Ε.Ι. της ημεδαπής, την Ακαδημία Αθηνών, με ερευνητικούς και τεχνολογικούς φορείς του άρθρου 13Α του
ν. 4310/2014 (Α’ 258), Ερευνητικά Πανεπιστημιακά Ινστιτούτα, το Ίδρυμα Ιατροβιολογικών Ερευνών της Ακα-
δημίας Αθηνών, με Ανώτατα Στρατιωτικά Εκπαιδευτικά
Ιδρύματα, Ανώτατες Εκκλησιαστικές Ακαδημίες, καθώς
και με Ιδρύματα της αλλοδαπής. Δεν επιτρέπεται η σύμπραξη με εκπαιδευτικούς φορείς μη τυπικής μεταλυκει-
ακής εκπαίδευσης του ν. 3696/2008 (Α’ 177).
Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας (Ε.Π.Σ), το οποίο
εγκρίνεται από τις Συγκλήτους των πανεπιστημίων, τις
Συνελεύσεις των συνεργαζόμενων Τμημάτων ή/και τα
αρμόδια όργανα διοίκησης των άλλων φορέων.
Υποψήφιοι/ες που πληρούν τις προϋποθέσεις εγγραφής σε προγράμματα διδακτορικών σπουδών, δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της που λειτουργεί στην ημεδαπή, η οποία αφορά στη διεξαγωγή βιομηχανικής ή
εφαρμοσμένης έρευνας με σκοπό την εξαγωγή ερευνητικών αποτελεσμάτων για την παραγωγή καινοτόμων
προϊόντων ή υπηρεσιών σύμφωνα με το άρθρο 96 του
ν. 4957/2022.
Με πρωτόκολλο συνεργασίας μεταξύ του Ιδρύματος,
της συνεργαζόμενης επιχείρησης ή βιομηχανίας και του/
της υποψήφιου/ας διδάκτορα, το οποίο εγκρίνεται από
τη Σύγκλητο του Ιδρύματος, κατόπιν εισήγησης του Τμήματος, καθορίζονται οι ειδικότεροι όροι συνεργασίας για
την εκπόνηση διδακτορικής διατριβής στην επιχείρηση ή τη βιομηχανία και την εξαγωγή των ερευνητικών
αποτελεσμάτων, τη χρήση υποδομών του εξοπλισμού
του Ιδρύματος, τις υποχρεώσεις και τα δικαιώματα κάθε
συμβαλλόμενου μέρους, συμπεριλαμβανομένου του καθορισμού των δικαιωμάτων πνευματικής ιδιοκτησίας επί
του έργου που διεξάγεται κατά τη διάρκεια εκπόνησης
της διδακτορικής διατριβής.
Η δυνατότητα εκπροσώπησης του φορέα στην τριμελή ή/και επταμελή επιστημονική επιτροπή δεν είναι
δυνατή σύμφωνα με τον παρόντα Κανονισμό Διδακτορικών Σπουδών του Τμήματος.
Άρθρο 8
Διάρκεια Εκπόνησης Διδακτορικής Διατριβής
8.1 Η χρονική διάρκεια για την απόκτηση διδακτορικού διπλώματος δεν δύναται να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής. Ως
ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά έτη.
8.2 Με απόφαση της Συνέλευσης του Τμήματος δύναται να παρατείνεται η ανώτατη χρονική διάρκεια
εκπόνησης διδακτορικής διατριβής, κατόπιν αιτήματος του/της υποψήφιου/ιας διδάκτορα και σύμφωνης
γνώμης της τριμελούς συμβουλευτικής επιτροπής για
σπουδαίο λόγο. Σε εξαιρετικές περιπτώσεις και ύστερα
από αιτιολογημένη γραπτή εισήγηση της τριμελούς συμβουλευτικής επιτροπής και απόφαση της Συνέλευσης,
ο μέγιστος χρόνος μπορεί να παραταθεί στα οκτώ (8)
ημερολογιακά έτη.
8.3 Η Συνέλευση του Τμήματος έχει τη δυνατότητα να
εγκρίνει την παράταση της ανώτατης χρονικής διάρκειας
ολοκλήρωσης της διδακτορικής για συγκεκριμένο χρονικό διάστημα, αν συντρέχουν σοβαροί προσωπικοί λόγοι
ή λόγοι υγείας πλήρως αιτιολογημένοι και μόνο ύστερα
από τεκμηριωμένη εισήγηση της τριμελούς συμβουλευτικής επιτροπής.
8.4 Επιπροσθέτως, με απόφαση της Συνέλευσης του
Τμήματος δύναται να παραταθεί η ανώτατη χρονική διάρκεια ολοκλήρωσης της διδακτορικής διατριβής για
ακόμη τρία (3) χρόνια από την ισχύ του παρόντος Κανονισμού για υποψήφιους/ες διδάκτορες παλαιοτέρων ετών
που έχουν υπερβεί τον μέγιστο χρόνο κατόπιν αιτήματος
του/της υποψήφιου/ιας διδάκτορα και της σύμφωνης
γνώμης της τριμελούς συμβουλευτικής επιτροπής.
8.5 Ο/Η Υ.Δ. μπορεί, εφόσον δεν έχει υπερβεί την ανώτατη χρονική διάρκεια σπουδών, να ζητήσει, με επαρκώς
αιτιολογημένη αίτησή του, αναστολή σπουδών μέχρι
έως και δύο (2) έτη συνολικά.
Το χρονικό διάστημα της αναστολής δεν συνυπολογίζεται στο συνολικό χρόνο εκπόνησης της διδακτορικής
διατριβής.
Άρθρο 9
Δικαιώματα και Υποχρεώσεις
Υποψηφίων Διδακτόρων
9.1 Οι διδακτορικές σπουδές προσφέρονται δωρεάν.
9.2 Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών και
κάθε άλλο δικαίωμα που ορίζεται από τον παρόντα Κανονισμό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
9.3 Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του ΕΚΠΑ.
9.4 Υποτροφίες
Το ΕΚΠΑ δύναται να παρέχει υποτροφίες σε υποψήφιους διδάκτορες με κριτήρια αριστείας και σκοπό την
επιβράβευσή τους, όπως επίσης και ανταποδοτικές υποτροφίες για παροχή έργου ή για συμμετοχή σε ερευνη-
τικά και αναπτυξιακά έργα.
Οι υποτροφίες μπορούν να καλύπτονται είτε από
τα αποθεματικά του Ειδικού Λογαριασμού Κονδυλίων
Έρευνας είτε από πόρους αυτοχρηματοδοτούμενων
προγραμμάτων του ΕΚΠΑ, είτε από χρηματοδοτήσεις
ερευνητικών ή/και αναπτυξιακών προγραμμάτων, είτε
από χορηγίες, είτε από δωρεές νομικών και φυσικών προσώπων, είτε από πόρους των Τμημάτων. Οι υποψήφιοι:
- πρέπει να έχουν ολοκληρώσει το 1ο ή το 2ο ή το 3ο
έτος διδακτορικών σπουδών,
- δεν πρέπει να κατέχουν έμμισθη θέση στον δημόσιο
ή στον ιδιωτικό τομέα ούτε και να λαμβάνουν υποτροφία από οποιοδήποτε άλλο φορέα για το συγκεκριμένο
χρονικό διάστημα.
Έπειτα από πρόσκληση, οι υποψήφιοι διδάκτορες, που
πληρούν τους όρους και τις προϋποθέσεις, υποβάλλουν
αίτηση με τα απαραίτητα δικαιολογητικά για χορήγηση
υποτροφίας.
Ανάλογα με την πηγή χρηματοδότησης των υποτροφιών ορίζονται τα όργανα που είναι αρμόδια για τη διαδι-
κασία επιλογής των υποτρόφων (π.χ. Επιτροπή Ερευνών,
Συνέλευση Τμήματος κ.λπ.)
Υποτροφίες αριστείας
Προβλέπονται υποτροφίες με σκοπό την επιβράβευση
υποψήφιων διδακτόρων με εξαιρετική επίδοση στην
έρευνά τους. Ο ανώτατος αριθμός υποτροφιών ορίζεται
από τα αρμόδια όργανα ανάλογα με την πηγή χρηματοδότησης (ΕΛΚΕ, Συνέλευση Τμήματος, κ.λπ.).
Κριτήρια επιλογής για υποτροφίες αριστείας
- Έκθεση προόδου/εισήγηση από την τριμελή συμβουλευτική επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματός τους
- Ατομική ή οικογενειακή οικονομική κατάσταση
Ανταποδοτικές υποτροφίες
Για τους υποψήφιους διδάκτορες προβλέπονται
ανταποδοτικές υποτροφίες για την παροχή ερευνητικού, επιστημονικού, διοικητικού, τεχνικού και λοιπού
υποστηρικτικού έργου των δραστηριοτήτων του Τμήματος. Το κόστος των υποτροφιών δύναται να βαρύνει
τον προϋπολογισμό έργων/προγραμμάτων τα οποία
χρηματοδοτούνται από ιδιωτικούς, διεθνείς και ίδιους
πόρους του άρθρου 230 του ν. 4957/2022, καθώς και
συγχρηματοδοτούμενων έργων του Εταιρικού Συμφώνου για το Πλαίσιο Ανάπτυξης (ΕΣΠΑ).
Υποχρεώσεις υποτρόφου
Ο/Η υπότροφος οφείλει:
- να προσφέρει εργασία από σαράντα (40) ώρες έως
ογδόντα (80) ώρες μηνιαίως στο Τμήμα, εφόσον του
ζητηθεί,
- να τηρεί τα οριζόμενα από το Τμήμα σχετικά με την
παρουσία του/της,
- να τηρεί τις προθεσμίες για την κατάθεση όλων των
δικαιολογητικών απόδοσης της υποτροφίας.
Σε περίπτωση που διαπιστωθεί συμπεριφορά ασυμβίβαστη με την ιδιότητα του/της υποτρόφου, τα αρμόδια
όργανα διακόπτουν άμεσα την υποτροφία.
Διαδικασία χορήγησης
Η υποτροφία καταβάλλεται μηνιαίως στο/στη δικαιούχο, έπειτα από γραπτή βεβαίωση, στην οποία αναγρά-
φεται ο ακριβής αριθμός ωρών παρουσίας.
Η βεβαίωση υπογράφεται από τον/την Πρόεδρο του
Τμήματος και σφραγίζεται από τη Γραμματεία του Τμήματος.
Κριτήρια επιλογής για ανταποδοτικές υποτροφίες
- Έκθεση προόδου/εισήγηση από την τριμελή συμβουλευτική επιτροπή
- Ερευνητικό έργο
- Δημοσιεύσεις
- Συμβολή στο εκπαιδευτικό/εργαστηριακό/ερευνητικό έργο του Τμήματός τους
- Ατομική ή οικογενειακή οικονομική κατάσταση
- Κοινωνικά κριτήρια (όπως ορφανοί, πολύτεκνοι, τρίτεκνοι, σοβαροί λόγοι υγείας, ΑΜΕΑ, μονογονεϊκή οικο-
γένεια, αδέλφια φοιτητές σε άλλη πόλη κ.ά.)
Το ανώτατο ύψος των ανταποδοτικών υποτροφιών
ανέρχεται στα 650€ για 80 ώρες.
9.5 Στους υποψήφιους διδάκτορες, με απόφαση της
Συνέλευσης του Τμήματος, δύναται να ανατεθεί επικουρικό διδακτικό έργο με ωριαία αντιμισθία σε προγράμ-
ματα σπουδών πρώτου και δεύτερου κύκλου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η διόρθωση
ασκήσεων.
Το ανώτατο όριο ωριαίας αντιμισθίας, το οποίο βαρύνει αποκλειστικά ιδιωτικούς, ιδίους και διεθνείς πόρους
του Ιδρύματος, είναι 8,12 €/ώρα.
9.6 Επιπλέον οι Υ.Δ., σύμφωνα με την ισχύουσα νομοθεσία και όσα ορίζονται στον παρόντα Κανονισμό
διδακτορικών σπουδών:
- Έχουν τη δυνατότητα διεξαγωγής μέρους της έρευνάς τους σε άλλο ίδρυμα, ινστιτούτο ή ερευνητικό κέ-
ντρο της ημεδαπής ή της αλλοδαπής, με απόφαση της
Συνέλευσης του Τμήματος.
- Ενθαρρύνονται να συμμετέχουν σε συνέδρια, ημερίδες κ.ά. τόσο στην ημεδαπή όσο και στην αλλοδαπή.
9.7 Οι υποψήφιοι διδάκτορες έχουν τις ακόλουθες
υποχρεώσεις:
α. Υποχρεούνται σε ανανέωση εγγραφής ανά ακαδημαϊκό έτος.
β. κάθε ακαδημαϊκό έτος, από 1η Μαρτίου έως 31η
Μαΐου, παρουσιάζουν προφορικά και υποβάλλουν και
εγγράφως αναλυτικό υπόμνημα ενώπιον της Τριμελούς
Συμβουλευτικής Επιτροπής, σχετικά με την πρόοδο της
διδακτορικής τους διατριβής. Αντίγραφο του υπομνήματος, καθώς και σχόλια επ’ αυτού από τον επιβλέποντα ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
την τριμελή επιτροπή και ως έκθεση προόδου καταχωρίζονται στον ατομικό φάκελο του υποψηφίου.
γ. συνεργάζονται με τον επιβλέποντα και τα μέλη της
συμβουλευτικής επιτροπής για την υποστήριξη της εκπόνησης της διατριβής τους.
δ. παρέχουν επικουρικό διδακτικό έργο σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του
επιβλέποντος.
ε. συμμετέχουν στις επιτηρήσεις κατά τη διάρκεια των
εξεταστικών περιόδων του Τμήματος.
στ. πριν από την υποστήριξη της διδακτορικής τους
διατριβής, υποβάλουν στη Γραμματεία του Τμήματος, σε
αρχείο Word ή Excel, εργασίες τους που έχουν δημοσιευθεί σε επιστημονικά περιοδικά (ελληνικά και διεθνή),
πρακτικά συνεδρίων, βιβλιογραφικές βάσεις δεδομένων και πλατφόρμες (Αcademia, Google Scholar, Scopus,
κ.λπ.). Η δημοσίευση πρέπει να έχει πραγματοποιηθεί
κατά τη διάρκεια της εκπόνησης της διατριβής, δηλαδή
από την εγγραφή του υποψήφιου διδάκτορα έως και
την 31η/12 του έτους ολοκλήρωσης της διατριβής του.
Άρθρο 10
Εκπόνηση Διδακτορικής Διατριβής
10.1 Αλλαγή τίτλου/θέματος διδακτορικής διατριβής
Ο τίτλος της διδακτορικής διατριβής δύναται να τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του/της Υ.Δ. και απόφαση της Συνέλευ-
σης του Τμήματος. Η αίτηση τροποποίησης μπορεί να
υποβληθεί μέχρι την κατάθεση της εισηγητικής έκθεσης
της τριμελούς συμβουλευτικής επιτροπής.
Όταν το θέμα της διδακτορικής διατριβής αλλάζει
πλήρως, ο/η Υ.Δ. έχει το δικαίωμα να καταθέσει εκ νέου
αίτηση και προσχέδιο. Στη συνέχεια ακολουθούνται οι
διαδικασίες επιλογής και επίβλεψης που προβλέπονται
στον Κανονισμό του Τμήματος, χωρίς να προσμετράται
ο χρόνος που έχει ήδη παρέλθει.
10.2 Γλώσσα συγγραφής Διδακτορικής Διατριβής
Η Διδακτορική Διατριβή συντάσσεται σε γλώσσα που
αποφασίζει η Συνέλευση του Τμήματος, μεταξύ της ελληνικής και της αγγλικής, η οποία λαμβάνει υπόψη τη
γλώσσα συγγραφής που έχει προτείνει ο υποψήφιος διδάκτορας στην αίτησή του. Σε περίπτωση που η γλώσσα
της διατριβής είναι διάφορη της ελληνικής, πρέπει να
υποβάλλεται εκτενή περίληψη στην ελληνική γλώσσα.
10.3 Οδηγίες συγγραφής διδακτορικής διατριβής
Στο εσώφυλλο κάθε κατατιθέμενης και εγκρινόμενης
διδακτορικής διατριβής, μνημονεύεται, σε εμφανές σημείο, η σύνθεση της τριμελούς συμβουλευτικής επιτρο-
πής, καθώς και της επταμελούς εξεταστικής επιτροπής
της διδακτορικής διατριβής.
Περαιτέρω οδηγίες συγγραφής διδακτορικής διατριβής ορίζονται στον οικείο Κανονισμό διδακτορικών
σπουδών ή/και αναρτώνται στην ιστοσελίδα του οικείου
Τμήματος.
Η έντυπη τελική μορφή της διδακτορικής διατριβής
έχει μέγεθος Α4, οι σελίδες τυπώνονται σε μονή όψη και
προτείνεται ως μέθοδος βιβλιοδέτησης η θερμοκόλληση. Η γραμματοσειρά είναι μαύρου χρώματος, μεγέθους
12, με διάστιχο σειρών 1,5. Η επιλογή του είδους της
γραμματοσειράς είναι ελεύθερη. Η έκταση της διδακτορικής διατριβής συνίσταται να μην είναι μικρότερη
των 60.000 λέξεων και μεγαλύτερη των 120.000 λέξεων
συμπεριλαμβανομένων της βιβλιογραφίας και των παραρτημάτων.
Το γενικό περίγραμμα της δομής της διδακτορικής
διατριβής περιλαμβάνει:
• το Εξώφυλλο (αναγράφεται η Σχολή, το Τμήμα, το
Ίδρυμα, ο τίτλος της διδακτορικής διατριβής, το όνομα
του/της διδακτορικού φοιτητή/τριας, το όνομα του/της
επιβλέποντα/ουσας καθηγητή/τριας και των μελών της
τριμελούς συμβουλευτικής επιτροπής, ο χαρακτηρισμός
«διδακτορική διατριβή», ο τόπος και το έτος κατάθεσης
της διδακτορικής διατριβής).
• το Εσώφυλλο (αναγράφονται τα ίδια στοιχεία με το
εξώφυλλο με επιπλέον στοιχείο την καταγραφή των ονομάτων των μελών της επταμελούς επιτροπής και της αρ-
χικής 3μελούς επιτροπής. Σε περίπτωση αντικατάστασης
επιβλέποντος/ουσας ή μελών της τριμελούς συμβουλευτικής επιτροπής να αναφέρεται η αρχική σύνθεση της
επιτροπής πριν από την αντικατάστασή τους.
• τις Συντομογραφίες (καταγράφονται στο σύνολό τους
και επεξηγούνται εφόσον υπάρχουν).
• τα Περιεχόμενα (αριθμούνται πλήρως όλες οι ενότητες της διδακτορικής διατριβής).
• την Περίληψη (συνοπτική αναφορά στο θεωρητικό
πλαίσιο, στον σκοπό, στα ερευνητικά ερωτήματα, στη μεθοδολογική προσέγγιση, στα ερευνητικά εργαλεία, στο
δείγμα, στη μέθοδο ανάλυσης ευρημάτων και στα βασικά
συμπεράσματα της έρευνας. Στο τέλος της περίληψης
καταγράφονται και έως έξι (6) λέξεις-κλειδιά. Η έκταση
της περίληψης κυμαίνεται από 500 έως 1000 λέξεις).
• το Abstract (μετάφραση της προαναφερόμενης περίληψης στην αγγλική γλώσσα συμπεριλαμβανομένου και
του μεταφρασμένου τίτλου της διδακτορικής διατριβής).
• τον Πρόλογο ή την Εισαγωγή (με αναφορές στους
λόγους επιλογής του θέματος και στην αναγκαιότητα της
έρευνας, στη δομή/διάρθρωση της διδακτορικής διατριβής, στα πρόσωπα/φορείς που συνέβαλλαν στην επιτυχή
ολοκλήρωση της διδακτορικής διατριβής/ευχαριστίες).
• το Θεωρητικό πλαίσιο (αναπτύσσονται τα κεφάλαια/
ενότητες της θεωρητικής πλαισίωσης του διερευνώμενου θέματος).
• Κεφάλαια Εμπειρικής Έρευνας (περιλαμβάνει τα ερευνητικά ερωτήματα, τη μεθοδολογία, τα αποτελέσματα
και την αρχική συζήτηση ευρημάτων για κάθε μεμονωμένη έρευνα που είναι μέρος της διατριβής).
• τα Συμπεράσματα (σύνοψη των βασικών ευρημάτων
της έρευνας).
• τους Μεθοδολογικούς περιορισμούς της έρευνας (αυτοαξιολόγηση της έρευνας, μεθοδολογικές προκλήσεις).
• τις Μελλοντικές ερευνητικές προτάσεις (αναφορά σε
μελλοντικές ερευνητικές προτάσεις που προέκυψαν από
το διερευνώμενο θέμα).
• τη Βιβλιογραφία (προτεινομένη καταγραφή βιβλιογραφικών αναφορών και παραπομπών με το σύστημα
ΑPA).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
• το Παράρτημα (περιλαμβάνονται συνήθως ερευνητικά εργαλεία, οδηγοί συνέντευξης, πρωτόκολλα πα-
ρατήρησης, επιστολές αδειοδότησης, πίνακες, αρχεία,
στατιστικά στοιχεία, έγγραφα, ωρολόγια προγράμματα,
οπτικό υλικό, πηγές, εκπαιδευτικό υλικό κ.λπ.).
Άρθρο 11
Κρίση Διδακτορικής Διατριβής
11.1 Μετά την ολοκλήρωση της συγγραφής της Διδακτορικής Διατριβής, η Τριμελής Συμβουλευτική Επι-
τροπή δέχεται ή απορρίπτει αίτηση του υποψηφίου για
τη δημόσια υποστήριξη και την αξιολόγησή της. Αν η
Τριμελής Συμβουλευτική Επιτροπή αποδεχθεί την αίτηση του υποψηφίου, συντάσσει αναλυτική εισηγητική
έκθεση και την υποβάλλει στη Συνέλευση του Τμήματος
πλήρως αιτιολογημένη και τεκμηριωμένη ζητώντας τον
ορισμό επταμελούς εξεταστικής επιτροπής για την κρίση της διδακτορικής διατριβής. Στην εισηγητική έκθεση
επισυνάπτεται υπεύθυνη δήλωση του υποψήφιου διδάκτορα ότι η διατριβή του δεν είναι προϊόν λογοκλοπής.
Η διατριβή κατατίθεται σε επτά έντυπα αντίγραφα -όσα
και τα μέλη της Εξεταστικής Επιτροπής- με περίληψή της
στην ελληνική γλώσσα εάν έχει γραφεί σε ξένη γλώσσα.
11.2 Ως μέλη της επταμελούς εξεταστικής επιτροπής
ορίζονται υποχρεωτικά τα μέλη της τριμελούς συμβουλευτικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα
(4) από τα επτά (7) μέλη της εξεταστικής επιτροπής είναι
μέλη Διδακτικού Ερευνητικού Προσωπικού που ανήκουν
στο ΕΚΠΑ. Από τη σύσταση της επταμελούς επιτροπής
αποκλείονται μέχρι και δευτέρου βαθμού συγγενείς του/
της υποψήφιου/ας.
11.3 Η διδακτορική διατριβή υποστηρίζεται δημόσια
από τον υποψήφιο διδάκτορα σε τόπο και χρόνο που
ορίζεται οκτώ (8) τουλάχιστον ημέρες πριν από την υποστήριξή της, με πρόσκληση του Προέδρου της Εξεταστι-
κής Επιτροπής που είναι ο Επιβλέπων της διδακτορικής
διατριβής. Η πρόσκληση κοινοποιείται στον υποψήφιο
διδάκτορα, στα μέλη της εξεταστικής επιτροπής και
αναρτάται στην ιστοσελίδα του Τμήματος. Η διαδικασία
της δημόσιας υποστήριξης μπορεί να πραγματοποιείται
με φυσική παρουσία και με εξ αποστάσεως μέσα με τη
χρήση ιδρυματικών λογαριασμών μέσω τηλεδιάσκεψης
εφόσον δεν είναι δυνατή η παρουσία όλων των μελών
της εξεταστικής επιτροπής. Κατά τη δημόσια υποστήριξη
ο/η υποψήφιος/α διδάκτορας καλείται να παρουσιάσει
το σύνολο της διδακτορικής διατριβής σε χρονικό διάστημα όχι μεγαλύτερο των εξήντα (60) λεπτών ανα-
πτύσσοντας όλα τα κεφάλαια-ενότητες της διδακτορικής διατριβής και δίνοντας έμφαση στη μεθοδολογική
προσέγγιση της έρευνας και στην ανάλυση-συζήτηση
των ερευνητικών ευρημάτων.
11.4 Μετά την παρουσίαση της διατριβής από τον υποψήφιο, ο πρόεδρος της εξεταστικής επιτροπής δίνει τον
λόγο σε καθένα από τα μέλη της εξεταστικής επιτροπής
για να κάνουν σχετικές παρατηρήσεις και να υποβάλουν
ερωτήσεις σχετικά με το αντικείμενο της διατριβής.
11.5 Στη συνέχεια, η εξεταστική επιτροπή συνεδριάζει
χωρίς την παρουσία τρίτων, κρίνει την εργασία ως προς
την ποιότητα, πληρότητα, την πρωτότυπη σκέψη και τη
συμβολή της στην επιστήμη και με βάση αυτά τα κριτήρια την εγκρίνει, με πλειοψηφία πέντε (5) τουλάχιστον
μελών της και αξιολογεί τη διδακτορική διατριβή με τον
βαθμό «ΚΑΛΩΣ» ή «ΛΙΑΝ ΚΑΛΩΣ» ή «ΑΡΙΣΤΑ». Υπάρχει δυνατότητα, έπειτα από απόφαση της Επιτροπής,
να απονέμεται, λόγω εξαιρετικής ποιότητας της διδακτορικής διατριβής, ο διδακτορικός τίτλος με τη μνεία
«Άριστα μετ’ επαίνου». Ο βαθμός απονέμεται με απόλυτη
πλειοψηφία των παρόντων μελών της εξεταστικής επιτροπής και σε περίπτωση ισοψηφίας υπερισχύει η ψήφος
του προέδρου της επταμελούς εξεταστικής επιτροπής.
Για την απόφασή της η Επιτροπή συντάσσει Πρακτικό
Αξιολόγησης.
11.6 Αν η διδακτορική διατριβή έχει εγκριθεί, αλλά
έχουν γίνει από την επταμελή επιτροπή σχετικές παρατηρήσεις και υποδείξεις, οι οποίες και αναφέρονται συγκε-
κριμένα στο Πρακτικό Αξιολόγησης, ο υποψήφιος είναι
υποχρεωμένος να διορθώσει το κείμενο της διατριβής
του σύμφωνα με αυτές τις παρατηρήσεις και τις υποδείξεις και μέσα σε διάστημα όχι μεγαλύτερο του ενός
μηνός από την ημερομηνία υποστήριξης της διατριβής,
να καταθέσει στον πρόεδρο της επταμελούς επιτροπής
τη διατριβή του στην τελική μορφή της. Τότε ο πρόεδρος
της εξεταστικής επιτροπής καταθέτει στον πρόεδρο του
Τμήματος το πρακτικό της επταμελούς επιτροπής με την
έγκριση της διατριβής και με βεβαίωσή του ότι ο υποψήφιος προέβη στις απαραίτητες αλλαγές.
Άρθρο 12
Αναγόρευση - Καθομολόγηση Διδακτόρων
12.1 Μετά την επιτυχή υποστήριξη της Διδακτορικής
Διατριβής υποβάλλεται η αίτηση του υποψήφιου για
αναγόρευση - καθομολόγηση, κατατίθεται η διατριβή στη Γραμματεία του Τμήματος σε ψηφιακή/έντυπη
μορφή, στο Ψηφιακό Αποθετήριο «ΠΕΡΓΑΜΟΣ» και στο
Εθνικό Κέντρο Τεκμηρίωσης. Ακολουθεί η διαδικασία
αναγόρευσης - καθομολόγησης - απονομής Διδακτορικού Διπλώματος, η οποία γίνεται στο πλαίσιο της Συνέ-
λευσης του Τμήματος.
Άρθρο 13
Διαγραφή υποψηφίων Διδακτόρων
13.1 Η Συνέλευση του Παιδαγωγικού Τμήματος Δημοτικής Εκπαίδευσης του Εθνικού και Καποδιστριακού
Πανεπιστημίου Αθηνών μετά από εισήγηση κατά πλειοψηφία της Τριμελούς Συμβουλευτικής Επιτροπής, δύνα-
ται να αποφασίσει τη διαγραφή υποψηφίου διδάκτορα
στις ακόλουθες περιπτώσεις:
- εφόσον δεν ανανεώσει την ετήσια εγγραφή του,
- εάν μέσα σε διάστημα 14 μηνών από την ημερομηνία
της προηγούμενης αξιολόγησής του δεν έχει καταθέσει
το ετήσιο υπόμνημα σχετικά με την πρόοδο της διατριβής του ή εάν δύο συνεχόμενες αξιολογήσεις της από-
δοσής του κρίνονται από τη Συμβουλευτική Επιτροπή
ως μη ικανοποιητικές,
- μετά από αίτηση του υποψηφίου,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
- εάν ο υποψήφιος έχει παραβιάσει τις κείμενες πειθαρχικές διατάξεις,
- αν ο υποψήφιος υπερβεί τη μέγιστη χρονική διάρκεια
εκπόνησης διδακτορικής διατριβής.
Άρθρο 14
Πνευματικά Δικαιώματα Διδακτορικής Διατριβής
14.1 Η έρευνα, που πραγματοποιείται στο πλαίσιο της
διδακτορικής διατριβής, αποβλέπει πρωτίστως στην εκπαίδευση του υποψήφιου διδάκτορα και στην απόκτηση
ερευνητικής εμπειρίας που απαιτείται για την απονομή
του διδακτορικού τίτλου, καθώς και για την περαιτέρω
σταδιοδρομία του.
14.2 Ο συγγραφέας της διδακτορικής διατριβής είναι
ο δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του, σύμφωνα με τον ν. 2121/1993.
14.3 Τα δικαιώματα βιομηχανικής ιδιοκτησίας (π.χ.
εφευρέσεις), που ενδεχομένως προκύψουν από τα
αποτελέσματα της έρευνας της διδακτορικής διατριβής,
ανήκουν τόσο στον διδάκτορα όσο και στον επιβλέποντα καθηγητή ή και σε άλλους ερευνητές που μετέχουν
στην ερευνητική ομάδα, σύμφωνα με την ισχύουσα
νομοθεσία. Δικαιώματα διανοητικής ιδιοκτησίας που
προκύπτουν μετά το πέρας της Δ.Δ. λόγω της συνέχισης της αντίστοιχης έρευνας στο εργαστήριο ανήκουν
αποκλειστικά στον επιστημονικό υπεύθυνο αυτής της
φάσης της έρευνας ή και σε άλλους ερευνητές. Για τα
θέματα αυτά μπορεί να υπογραφεί σύμβαση μεταξύ των
μερών σε οποιοδήποτε στάδιο της έρευνας.
Άρθρο 15
Αξιολόγηση Διδακτορικών Σπουδών
Οι Διδακτορικές σπουδές που προσφέρονται από το
Τμήμα υπόκειται σε εξωτερική αξιολόγηση σύμφωνα με
την ισχύουσα νομοθεσία.
Άρθρο 16
Μεταβατικές διατάξεις
Οι διατάξεις του παρόντος Κανονισμού εφαρμόζονται
και στους/στις ήδη εγγεγραμμένους/ες Υ.Δ. του Τμήματος.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1673/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201673.pdf | Tokens: 42360]